  Наталья Тетерина 25-тӥ гудырикошконэ Глаз ёросысь Адам гуртысь «ДондыДор» паркын Вань удмурт воршудъёслэн ыстэм муртъёссылэн люкаськоназы Удмуртиысь, Бигерысь но Киров улосвылысь 40 воршудъёсысь адямиос вуизы. Со сярысь ивортодэтъя «Удмуртия» агентстволы Глаз ёросысь Лулчеберетъя но туризмъя центрысь ӧнерчи Ольга Боталова вераз. Паймымон – воршудъёсмы туж трос вал. 40 туннэ лыдъямы, 40 воршуд нимъёс. Ваньмыз ужрадамы пыриськиз кык но ӝыны сюрс адями. Палэнысь но вал – вал Бигерысь, вал Киров улосвылысь Ольга Боталова, Глаз ёросысь Лулчеберетъя но туризмъя центрысь ӧнерчиСолэн кылъёсызъя, котькуд делегация аслаз воршуд нимыныз тодматӥз: кин ке кырӟаз но эктӥз, кин ке воршудэн герӟаськем йылолэз возьматӥз. Вал визитной карточкаос: кин ке творчествоя номер дасяз. Кылсярысь, Яр ёросъёс возьматӥзы воршуд коробъёс. Воршудной коробъёс али воксё улонын ӧвӧл, кытын ке музейёсын гинэ. Нош соос милемлы возьматӥзы сцена вылын, мар со сыӵе воршуд короб Ольга Боталова, Глаз ёросысь Лулчеберетъя но туризмъя центрысь ӧнерчи Воршуд куды (воршуд короб) – курлэсь лэсьтэм но нинэн юнматэм куды, куалалэн одӥгез валтӥсь арбериез. Удмуртъёс оскемъя, со кудыын воршуд улэ вылэм. «Визитка» бере пӧртэм мастер-классъёсын площадкаос ужаны кутскизы. Соосты асьсэос делегациос ик дасязы. Кин ке шудон ваиз, кин ке хороводъёс, кин ке концерт программа. Со дыре ик фольклоръя кык площадка ужаз: «Мудор крезь» но «Доре мынам», кудаз воршудъёс сярысь, семьяоссы сярысь вераськизы. Мае ӧз вуэ вераны сцена вылын, со площадкаын асьсэдыз возьматӥзы, шуэ Ольга Боталова. Со сяна, котькуд воршудлэн аслаз азбарез радъямын вал. Отын адӟытон-вузкарон, мастер-классъёс но учкисьёсын шудонъёс ортчизы. Вань удмурт воршудъёслэн люкаськонзы 9 фото Ольга Боталова пусъе, вань делегациосын егитъёс но, арлыдоос но вал. Котькудӥз воршудзэ ас валамезъя возьматӥз, тыршизы сое туала улонэн герӟаны. Висъясько, дыр, соин гинэ, кытын ке со пыӵамын шуыса, адске на, соос та сямез чаклало на шуыса. Кытын ке, тани Глаз ёросын ик, соослэн шудон кадь ни. Яр ёросъёс, соос ваизы воршуд короб. Татын адске, мукет сямен возьмато шуыса. Глаз ёрослэн кыӵе ке выжыкыл порма-а, мар-а, юри дасямын кадь Ольга Боталова, Глаз ёросысь Лулчеберетъя но туризмъя центрысь ӧнерчиӦнерчи верамъя, ужрадын озьы ик Тӧро кенеш ортчиз. Отчы 14 воршудъёслэн тӧрооссы люкаськизы но резолюция кутӥзы. Кутӥзы резолюция, пусъёссэс пыртӥзы туйлэсь бадӟым книгае. Со милям арт-объект луоз ни табере. Со кызьпу туйлэсь лэсьтэмын, быдӟалаез метрлэсь бадӟымгес: одӥг но ӝыны метр кузьдалаез, метр ӝуждалаез. Резолюция отчы ик пыртэмын, со листэ. Ми сое возьматӥмы воршудъёсын герӟаськем историез вырӟытонын нырысетӥ лист кадь Ольга Боталова, Глаз ёросысь Лулчеберетъя но туризмъя центрысь ӧнерчиРадъясьёс чакламъя, удмурт воршудъёслэн ыстэм муртъёссылэн люкаськоназы сомында адями вуиз бере, со калыклы кулэ. Малпамъя но вазиськонъёсъя, уж пӧрмиз, шуэ Ольга Боталова. Тодэ вайытом, Вань удмурт воршудъёслэн ыстэм муртъёссылэн люкаськонзы Глазкарысь «Шаертодонъя клуб» огазеяськонлэн тӧроез Альбина Баженова кичӧлтэмен ортчиз. Тегъёс: Мерлык Лулчеберет Удмуртия Глазкар удмуртъёс йылолъёс воршудъёс  